Johann Walter

Johann Walter (alias Johann Blankenmüller, også Johannes Walter; født 1496 i Kahla, Thüringen; død 25. mars 1570 i Torgau) var en kantor og utgiver av den første samling evangeliske korsanger, Geystliches gesangk buchleyn (1524).

 Liv 
Walters foreldre drev mølla Blankmühle og bar familienavnet Blankenmüller, men da gutten var svaksynt, tok en slektning ved navn Walter ham til seg.

Etter utdanning i Kahla og Rochlitz (Latinskole) og et påbegynt universitetsstudium i Leipzig i 1517, ble Walter ansatt som komponist og bass-sanger ved Fredrik den vises hoffkapell i 1521. Samtidig arbeidet han sammen med Martin Luther for å reformere den  tyske messen, og i pinsen 1524 gav Walter ut Geystliches gesangk buchleyn. Det kurfyrstelige hoffkapellet ble i 1525 oppløst av Fredriks etterfølger, Johann den standhaftige, og Walter fikk en post som kantor ved latinskolen i Torgau og ble bykantor. Fra 1548 til 1554 var han hoffkapellmester i Dresden. Her grunnla og ledet han det kurfyrstelige hoffkantori.

Fra 1554 mottok Walter pensjon av kurfyrsten og returnerte til Torgau der han bodde resten av sitt liv.

Johann Walter er en av de tidligste kantorene i den evangeliske kirken, og mange av melodiene til Luthers salmer ble til i samarbeid med ham. Georg Otto (1550–1618), en av Walters elever i Torgau, ble senere Heinrich Schütz' lærer.

 Ettermæle 
Johann-Walter-Gymnasium i Torgau er kalt opp etter ham. Skolen er første gang nevnt i 1371. Johann Walter utdannet her korgutter og var fast ansatt lærer her fra 1534.
Kantoriet i den evangelisk-lutherske menigheten i Walters fødested Kahla har siden 1956 båret navnet «Johann Walter-Kantorei».

Asterioden 120481 Johannwalter er oppkalt etter ham.

Johann Walter Plakette 
Sachsens musikkråd (Sächsischen Musikrat) deler annethvert år ut Johann Walter Plakette til personer som har gjort særlig fortjenstfull innsats for musikktradisjonen og musikklivet i Sachsen. Prisen ble første gang delt ut i 2002.
 2002: Peter Kopp, Luise Rummel, Wolfgang Reich, Frank Streuber
 2004: Ludwig Güttler, Ingo Zimmermann
 2006: Christfried Brödel, Erhard Fietz, Jürgen Schulze
 2008: Herbert Blomstedt, Hans-Joachim Meyer
 2010: Erhard Franke, Frank Klüger

 Verk 
Mange av Walters motetter og sanger holder høy kvalitet. Han skrev i to ulike stiler, en polyfon stil i den fransk-flamske tradisjonen som viser spesielt stor påvirkning fra Josquin des Prez og Heinrich Isaac, og en stil uten imitative eller uavhengige stemmer. I noen få tilfeller la han (den lånte)  melodien i den høyeste stemmen; et tidlig eksempel på den vanligste korsatsen de neste to århundrene.

Noen av hans mest kjente koralarrangementer er: 
Allein auf Gottes Wort 
Christ ist erstanden 
Christ lag in Todes Banden 
Christum wir sollen loben schon 
Ein feste Burg
Erhalt uns, Herr, bei deinem Wort Gelobet seist du, Jesu Christ Joseph, lieber Joseph mein (Resonet in laudibus)    Komm, Gott Schöpfer Komm, heiliger Geist Laus Matrimonii ex Horatio (Felices ter)    Nun bitten wir den heiligen Geist Vater unser Verbum caro factum est Wir glauben all' an einen Gott Wo Gott, der Herr, nicht bei uns hält Referanser 

 Litteratur 


 Martin Bender: Allein auf Gottes Wort. Johann Walter – Kantor der Reformation. Evangelische Verlagsanstalt, Berlin 1971.
 Walter Blankenburg: Johann Walter. Leben und Werk. Schneider, Tutzing 1991, ISBN 3-7952-0618-9.
 Siegmar Keil: "Die Music ist ein himlisch kunst"- Der Kantor und Lutheraner Johann Walter (1496–1570), i Mitteldeutsches Jb. für Kultur und Geschichte'', bind. 17, Bonn 2010, s. 38-49.

 Eksterne lenker 

 Motetter av Walter (Ausgabe für die Praxis)
 Geystliches gesangk buchleyn på Google books



Kategori:Tyske komponister
Kategori:Personer fra Saale-Holzland-Kreis
Kategori:Tyske salmediktere